Stripegås

Stripegås (Anser indicus) er en monotypisk art i andefamilien og inngår i slekten Anser. Arten hekker naturlig i høyereliggende (typisk ) våtmarksområder i Sentral-Asia, hovedsakelig i Mongolia og Kina, mens fuglene gjerne overvintrer fra Pakistan til Myanmar. Arten har også blitt introdusert til land i Europa, blant annet til Nederland. Fugler fra de introduserte populasjonene i Europa har hekket i Norge.

Indiske stripegjess krysser jevnlig Himalaya på sine trekk, og sannsynligvis er det ingen annen fugleart som er i stand til å fly på større høyder enn stripegåsa.

 Biologi 
Stripegås blir  og veier typisk , mens vingespennet utgjør . Fjærdrakten er hovedsakelig blekgrå. Hodet er i hovedsak hvitt med to karakteristiske gråsorte tverrmarkeringer, der den ene strekker seg fra øye til øye i ei bua via bakhodet, men den andre er noe mindre distinkt og går i bue litt lenger ned i nakken. Halsen er mørkere grå enn resten av fjærdrakten, og arten har to langsgående hvite striper som skiller framsiden fra baksiden av halsen. Vingespissene er mørkere grå. Nebbet er gul-oransje og har sort tupp ytterst.

Satellittmålinger har registrert stripegjess på 7 290 moh, men det skal være observert overflygninger av Mount Everest (8 848 moh). Forsøk viser at stripegjess er like utholdende i luft med et oksygeninnhold som tilsvarer 8 500 moh (sju prosents oksygeninnhold) som ved havoverflata (21 prosent). I lavlandsluft var ei kontrollgruppe av kystbundne hvitkinngjess like utholdende som stripegjessene, men i luft med lavere oksygeninnhold falt hvitkinngjessenes utholdenhet betraktelig.Maximum Running Speed of Captive Bar-Headed Geese Is Unaffected by Severe Hypoxia, PLOS ONE online

 Inndeling 
Inndelingen følger i hovedsak Birds of the World, med noen korreksjoner i gruppen Anserini i henhold til Ottenburghs et al. (2016). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn.

 Anseriformes, andefugler
 Anatidae, andefamilien
 Dendrocygninae, plystreender
 Oxyurinae, skarvender
 Anserinae, svaner og gjess (5 tribus, 7 slekter, 26 arter)
 Malacorhynchini (monotypisk)
 Stictonettini (monotypisk)
 Cereopseini (2 slekter, 2 arter)
 Cygnini, svaner (monotypisk, 6 arter)
 Anserini, gjess (2 slekter, 17 arter)
 Branta (6 arter)
 Anser, (grågjess), (11 arter)
 A. indicus, stripegås (monotypisk)
 A. canagicus, keisergås
 A. rossii, eskimogås
 A. caerulescens, snøgås
 A. anser, grågås
 A. cygnoides, svanegås
 A. fabalis, sædgås
 A. brachyrhynchus, kortnebbgås
 A. serrirostris, tundrasædgås
 A. albifrons, tundragås
 A. erythropus, dverggås
 Anatinae, ender

 Jakt 
I Norge kan det jaktes på og sankes egg av stripegås slik det reguleres i «Forskrift om jakt- og fangsttider samt sanking av egg og dun for jaktsesongene fra og med 1. april 2017 til og med 31. mars 2022».

 Referanser 
Carboneras, C. and G. M. Kirwan (2020). Bar-headed Goose (Anser indicus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.bahgoo.01

Dickinson, E. C., and J. V. Remsen, Editors (2013). The Howard and Moore Complete Checklist of the Birds of the World. Fourth edition. Volume 1. Aves Press, Eastbourne, UK.

Ottenburghs, J., Megens, H. J., Kraus, R. H., Madsen, O., van Hooft, P., van Wieren, S. E., ... & Prins, H. H. (2016). A tree of geese: A phylogenomic perspective on the evolutionary history of True Geese. Molecular phylogenetics and evolution, 101, 303-313. https://doi.org/10.1016/j.ympev.2016.05.021

Die Überflieger, Süddeutsche Wissen

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Winkler, D. W., S. M. Billerman, and I.J. Lovette (2020). Ducks, Geese, and Waterfowl (Anatidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.anatid1.01

 Eksterne lenker 


Kategori:Andefugler
Kategori:Livskraftige arter på IUCNs rødliste
Kategori:Mongolias fugler
Kategori:Tibets fugler
Kategori:Fugler formelt beskrevet i 1790
Kategori:Takson navngitt av John Latham